GiliGold/VAD_KnessetCorpus huggingface dataset:
דוד ביטן: זה לא חופש הביטוי.
מיכל רוזין: אז תפתח חקירה פלילית בגין הסתה.
מיכל רוזין: אם ועדת האתיקה תחליט שבגלל החקירה הפלילית בגין הסתה היא משעה את הח"כ זה משהו אחר כי זה מעשה פלילי.
דוד ביטן: יש הבדל בין פלילי לבין מנהלי.
דוד ביטן: את יודעת שיש הבדל.
דוד ביטן: עדיין יכולים לנקוט הליכים מנהליים ללא קשר לפלילים.
מיכל רוזין: זאת עמדתי, מכיוון שעדיין ועדת האתיקה, עם כל הרצון הטוב כמו שאמר חבר הכנסת אייכלר, אני מאמינה בכנות מעשיו ודבריו של חבר הכנסת וקנין, היא עדיין ועדה פוליטית וכאשר אתה בא לבחון חופש ביטוי, אתה תגדיר חופש ביטוי אחד כהסתה ומישהו אחר יגדיר את זה כחופש ביטוי מלא.
מיכל רוזין: לכן, במקרים האלה אני חושבת שהענשה שהיא לא רק הרחקה אלא היא גם קנס כספי, כאשר אותו נבחר ציבור, כמו שאמרתי, ממשיך לשרת את הציבור, אני חושבת שזה לא מידתי, לא הגיוני וצריך לצמצם את ההענשה הכספית אך ורק למצבים שבהם יש חקירה פלילית שבהם מוסרת החסינות.
יצחק וקנין: אני רוצה להעיר הערה.
יצחק וקנין: לא הייתה שום הרחקה על התבטאות.
יצחק וקנין: מאז שאני זוכר, היו עשרות תלונות על התבטאויות, אפילו קשות, מעל הדוכן כלפי הרמטכ"ל – רוצחים וכל מה שאת לא רוצה – מעולם לא הרחקנו גם על הביטויים האלו.
יצחק וקנין: הרחקנו על המשט - - -
מיכל רוזין: את חנין זועבי לא - - -
מיכל רוזין: על המשט.
דוד ביטן: זה על המשט.
דוד ביטן: היא עשתה פעולה, היא לא - - -
מיכל רוזין: אז תעמיד אותה לדין ובזמן חקירה פלילית - - -
דוד ביטן: אז אני חושב - - -
יצחק וקנין: היועץ המשפטי שנה שלמה לא העמיד אותה לדין - - -
מיכל רוזין: אנחנו לא נכנסים לוויכוח על זועבי או על זחאלקה או ה-D9 של מוטי יוגב.
דוד ביטן: - - - מה זה קשור להליך הפלילי?
דוד ביטן: אין שום שייכות.
מיכל רוזין: אני ממש לא רוצה להיכנס לגופם של מקרים.
מיכל רוזין: אני מדברת על העיקרון ופה אנחנו מחליטים על עיקרון, גם אם אני אעמוד בראש ועדת האתיקה ולא וקנין.
דוד ביטן: חבר הכנסת רוזנטל, בבקשה.
מיקי רוזנטל: קודם כל, אני מוקיר מאוג את חבר הכנסת וקנין, אבל יש לו איזו הנחה שמה שהיה הוא שיהיה.
מיקי רוזנטל: אי אפשר לחוקק על סמך ההנחה הזאת.
מיקי רוזנטל: נכון שוועדת האתיקה עד היום נהגה באחריות ובמשורה אבל אין שום ביטחון, לאור ההתרחשויות במדינה, שזה גם מה שיהיה בעתיד.
מיקי רוזנטל: לפיכך, אני חושב שהכול עניין של משקל ומידה.
מיקי רוזנטל: אני לא מתנגד באופן עקרוני לקנוס חברי כנסת, גם על נזק שהם גורמים בכוונה.
מיקי רוזנטל: אבל העיתוי שבו זה מובא מעורר חשד כבד שיש פה כוונה נסתרת מאחורי הדברים, כמו גם ההצעה הזאת שמונחת בפנינו לגבי הענשה חמורה כי אדוני ציטט את דוח ועדת זמיר שהמליץ על העיקרון - - -
דוד ביטן: על העיקרון, לא על הנסיבות האלה או האחרות.
מיקי רוזנטל: בכנסת הקודמת קיימנו דיונים נרחבים על כללי האתיקה החדשים והגענו למסקנה בסוגיה הזאת של הקנס הכספי שוועדת האתיקה צריכה מגוון אמצעים כדי שהתנהגות חברי הכנסת תשתפר.
מיקי רוזנטל: אבל הגענו למסקנה קנס כספי לא יוטל אלא לאחר שבר הכנסת נענש בעונש אחר על אותה עבירה וזה לא עזר, אז יש להעניש אותו גם בעונש כספי.
מיקי רוזנטל: זה הגיוני אם כוונתנו באמת לצייד את חברי ועדת האתיקה באמצעים מרתיעים, וראוי שכך יהיה.
דוד ביטן: אבל יש לה ביקורת שיפוטית, אתה יודע את זה.
דוד ביטן: יש לה ביקורת שיפוטית.
מיקי רוזנטל: - - לתקדים של בתי משפט לגבי הענשת עובדים בקנס כספי.
מיקי רוזנטל: בתי המשפט לענייני עבודה – חברי הכנסת הם לא עובדים, הם לא עובדים – אבל אפילו אם היינו אומרים שהם עובדים, בתי משפט במדינת ישראל, גם כשעובד גרם נזק, מעולם לא גרעו את מלוא שכרו.
מיקי רוזנטל: מעולם.
מיקי רוזנטל: אמרו: הוא ישלם לשיעורים ואף פעל לא יותר גבוה משליש משכרו.
מיקי רוזנטל: יש תקדימים לא מעטים בעניין הזה, בין היתר, כי אנשים מתפרנסים מהדבר הזה.
דוד ביטן: אז שיחשבו לפני שעושים פעולות.
מיקי רוזנטל: אדוני, שמעתי את טענותיך, כדאי שתשמע את טענותיי בכל זאת.
דוד ביטן: אני מבין מהיר.
מיקי רוזנטל: אני יודע שאתה מבין מהר, ובכל זאת.
מיקי רוזנטל: עצם הוצאת שני סעיפים אלה לדיון היום ולא במכלול של כללי האתיקה כולם, כי ראוי מאוד שאנחנו נקבל על עצמנו את כללי האתיקה החדשים, הראויים וגם את הסנקציות שבאות בצדם, אבל להוציא את הסנקציות בעיתוי הזה מריח לא טוב ואני מציע לך לדחות את הדיון.
מיקי רוזנטל: נראה לי שאתה עקשן גדול ומסרב לעשות את זה, אז אני חושב שצריך לפחות שני סייגים לעונש כספי: הראשון, רק במקרה רצידיביסטי, שחבר הכנסת כבר עבר את אותה עבירה ונקבע לגביה שהיא עבירה חמורה.
דוד ביטן: אני רוצה לשאול אותך שאלה על מה שאתה אומר.
דוד ביטן: אם חבר כנסת ייתן אגרוף לחבר כנסת אחר אני אחכה שהוא ייתן עוד פעם כדי להעניש אותו.
מיכל רוזין: זו עבירה פלילית.
דוד ביטן: עזבי עכשיו את הפלילי.
דוד ביטן: אני רוצה להבין את ההיגיון מאחורי העניין הזה.
דוד ביטן: אם העבירה היא מאוד-מאוד חמורה אז אני יכול להטיל מיד.
דוד ביטן: מה, אני צריך לחכות שהוא יעשה את זה עוד פעם?
מיקי רוזנטל: אתה מתאר עבירות שעוד לא היו.
מיקי רוזנטל: איש מחברי הכנסת טרם הורשע בוועדת האתיקה בגרימת נזק לכנסת בכוונה.
מיקי רוזנטל: לא היה דבר כזה.
מיקי רוזנטל: גם לא היה - - -
דוד ביטן: היה נזק.
דוד ביטן: הוכחתי לך עם טיבי שהיה נזק של 22,000 שקל.
מיכל רוזין: אבל זה - - -
דוד ביטן: תוך כדי עצימת עיניים זה גם בכוונה.
מיקי רוזנטל: לא היה נזק בכוונה ולכן אתה מדבר על עבירות שלא היו.
מיקי רוזנטל: אני גם לא זוכר שחבר כנסת הורשע בהכאת רעיהו, אני לא זוכר את זה אבל אני לא פה מספיק שנים.
מיקי רוזנטל: לדעתי, אין הרשעה כזאת, לא הייתה הרשעה כזאת, ולכן - - -
דוד ביטן: ומה שעשתה חברת כנסת - - -
מיקי רוזנטל: אתה מדבר - - -
דוד ביטן: - - - שפכה מים על חבר כנסת - -
מיקי רוזנטל: חמור מאוד.
דוד ביטן: זה בסדר?
מיקי רוזנטל: לא - - -
דוד ביטן: זו עבירה שאני צריך לקבל - - - ולהגיד לה: תשפכי עוד פעם, הפעם על אחמד טיבי ואז אני אתן לך - - - זה מה שאתה אומר.
דוד ביטן: יש גבול לכל - - -
מיקי רוזנטל: - - - הראיה שמה שאני אומר נכון שעובדה היא שהעונש של ההרחקה הרתיע וזה לא חזר על עצמו.
דוד ביטן: ליברמן עשה את הפעולה הנכונה, לא הכנסת.
דוד ביטן: הכנסת לא עשתה שום דבר בעניין הזה.
דוד ביטן: ליברמן עשה את הפעולה הנכונה.
דוד ביטן: כל הכבוד לו.
דוד ביטן: לפעמים הוא עושה פעולות נכונות.
חיים ילין: לא בגלל המשפט הזה כאן - - -
מיקי רוזנטל: עובדה היא שאף חבר כנסת לא חזר על המעשה הפסול והנוראי הזה, עובדה היא ולא היה צורך בקנס כספי.
מיקי רוזנטל: אבל אם העבירה חוזרת, אז זה מצדיק גם קנס כספי.
מיקי רוזנטל: אבל הוא צריך להיות מוגבל בסכום ולא יעלה על סכום מסוים, אם כבר אנחנו עושים את זה.
דוד ביטן: אמרנו עד 6 חודשים, תלוי בוועדת האתיקה.
דוד ביטן: אם - - -
מיקי רוזנטל: - - - זה חצוף.
מיקי רוזנטל: אתה חושב שכולם במצבך הכלכלי.
מיקי רוזנטל: יש אנשים - - -
דוד ביטן: מצבי לא - - -
מיקי רוזנטל: יש אנשים שחיים מהמשכורת של חבר הכנסת.
מיכל רוזין: ואז יאפשרו להם עבודה אחרת?
דוד ביטן: רבותי, חבר הכנסת צריך איזושהי הרתעה לפעולות קיצוניות.
מיקי רוזנטל: אדוני, זה לא מידתי.
דוד ביטן: שיחשוב קודם שהוא עושה - - - שיחשוב לפני זה מה הוא עושה.
מיקי רוזנטל: יש הרתעה ויש ענישה נקמנית.
מיקי רוזנטל: מה שאתה עושה עכשיו זה רצון לענישה נקמנית, כי הרתעה זה גם רבע משהכר.
מיקי רוזנטל: אתה מנסה עכשיו לעשות פה - - -
דוד ביטן: אני מאפשר לוועדת האתיקה להחליט את ההחלטות.
דוד ביטן: אני לא שופט וזה לא התפקיד שלי, אני רק נותן להם את הכלים לעשות את הפעולות הנכונות.
דוד ביטן: זה עדיין תלוי בהם.
דוד ביטן: ועדת הכנסת - - -
מיכל רוזין: כלים דרקוניים מדי לוועדת אתיקה של הכנסת.
מיקי רוזנטל: אני מציע ליושב-ראש וגם לחברי בוועדה לדחות את זה כי מדובר פה במכלול שלם של שיקולים שאי אפשר להביא אותם בחשבון בדיון הזה.
מיקי רוזנטל: לדחות אותם לדיון הכללי העקרוני בכללי האתיקה החדשים ואז נקבל - - -
דוד ביטן: אתה יודע שאני הסכמתי להביא לדיון את - - -
מיקי רוזנטל: בסדר - - -
דוד ביטן: - - - אבל זה לא אומר - - -
מיקי רוזנטל: - - - לא הבאת אותם היום - - -
דוד ביטן: זה לא אומר שאנחנו מתחילים את הכול מאפס - - -
מיקי רוזנטל: זאת הצעתי, זאת הצעתי.
דוד ביטן: - - - גם לקיים וגם למה שיש.
מיקי רוזנטל: אדוני, זכותי להציע את מה שאני רוצה ואתה תגיד את מה שאתה רוצה.
דוד ביטן: בבקשה, בן ראובן.
מיקי רוזנטל: אני מבקש לסיים בעניין הזה.
מיקי רוזנטל: אם הצעתי לדחות לא מתקבלת, אני מציע לחברי הכנסת לקבל את שתי ההסתייגויות שהצעתי, דהיינו, זה רק יהיה במקרה של עבירה חוזרת ושזה יהיה מוגבל בסכום כספי כי אחרת זה פשוט הפקרות ונקמנות שתתאפשר בוועדת האתיקה.
דוד ביטן: אני עונה לך שסכום כספי מוגבל לעד 6 חודשים לפי החלטת ועדת האתיקה.
מיכל רוזין: זה רבע מהכהונה של חבר כנסת - - -
דוד ביטן: שיחשוב חבר כנסת לפני שהוא עושה צעדים.
דוד ביטן: לגבי הנושא השני, אני חושב שיש נסיבות שצריך לעשות את זה מהרגע הראשון ולא לחכות שיעשה את זה פעם שניה.
דוד ביטן: בבקשה, חבר הכנסת בן ראובן.
איל בן ראובן: אני חבר בוועדת האתיקה, חדש בכנסת.
איל בן ראובן: אני אומר את זה כי אני מוכרח להגיד שאני גם ביקשתי להיות בוועדת האתיקה כי אני חושב שזה נושא מאוד חשוב.
איל בן ראובן: אני אומר את זה פה לכלל חברי, ועדת האתיקה היא מאוד-מאוד מוגבלת מדי ביכולת שלה להשפיע על דברים שהם דברים חשובים.
איל בן ראובן: אני חושב שהתנהגות ואתיקה של חברי כנסת בהיותנו נבחרי העם והצורך שלנו להיות דוגמה – ראיתי ואין פה שום קשר בעיני לערבים או יהודים - -
דוד ביטן: אמרתי את בהתחלה.
איל בן ראובן: - - אני חושב שיש פה יותר מדי - - -
מיקי רוזנטל: פוטנציאל הפגיעה בערבים הוא יותר גדול.
מיקי רוזנטל: אני לא אומר שזה מתקיים היום, אני אומר שזה ברור לכל בר-בי-רב.
איל בן ראובן: אני מצייר את התמונה שאני רואה.
איל בן ראובן: אני רואה תמונה שהולכת ומקצינה והיא לא טובה.
איל בן ראובן: לא נכחתי בדין הקודם, הצבעתי נגד קודם רק בגלל שהעניין של שבירה בעיני זה פשוט לא רלוונטי, הנושא ל רלוונטי.
איל בן ראובן: אני לא חושב שחבר כנסת ישבור ולכן הסיפור של ציוד הוא פשוט לא - - -
דוד ביטן: אבל זה קרה בעבר.
איל בן ראובן: פה מדובר על איזשהו כלי שבעצם מגביר ובאופן סמלי, אין פה עניין של ענישה, שאנחנו עכשיו הופכים להיות שופטים ועושים ענישה שתפגע באנשים בצורה מהותית.
איל בן ראובן: לכן אני חושב שבכלל הצורך לדון, כמו שאמר חברי קודם, במכלול סוגיית ועדת האתיקה על בסיס ועדת זמיר וועדות נוספות, הוא נושא מאוד-מאוד מרכזי שצריך להיכנס אליו ומהר.
איל בן ראובן: אני חושב שזו בושה לנו ובכלל לכנסת.
איל בן ראובן: נדמה לי ש-10 שנים – מיקי, אתה יודע יותר טוב – הדבר הזה כבר מתגלגל ולא הגיע לכלל דיון - - -
מיקי רוזנטל: יותר מ-10 שנים.
דוד ביטן: אני רק 5 חודשים חבר כנסת.
מיכל רוזין: אבל אתה חושב ש-6 חודשים זה מידתי?
דוד ביטן: עד 6 חודשים.
מיכל רוזין: אבל אולי צריך להגיע לכנסת עם פנסיה צבאית ואז אין בעיות.
דוד ביטן: תלוי במקרה.
דוד ביטן: אל תעשי דברים שלא צריך לעשות אז לא תהיה בעיה.
איל בן ראובן: תנו לי לסיים.
מיקי רוזנטל: מה הבהילות?
מיקי רוזנטל: בחודש הבא אתה רוצה לעשות את כללי האתיקה – תגמור את זה אז.
דוד ביטן: זה נושא אחד.
דוד ביטן: דרך אגב, אנחנו נדון גם בנושאים שהתייחסת אליהם בדוח שעשית.
דוד ביטן: בינתיים לא היה יושב-ראש שהביא את זה לדיון, אתה הרי יודע את זה.
דוד ביטן: לא ראיתי משהו מיוחד - - -
איל בן ראובן: היות ואני בסך הכול מקבל פה שאנחנו לא צריכים לפגוע בכיסם של אנשים, ביכולת הקיום שלהם, אם יש כאלה שזה המצב שלהם.
איל בן ראובן: לכן בסך הכול אני מקבל את הכלל שניתן איזשהו קנס כספי, אבל הייתי שם סייג: אני לא חושב שיש הבדל במהות בין 6 חודשים לבין חודש.
איל בן ראובן: אני חושב שיש פה את העניין הסמלי שוועדת הכנסת אומרת: אני שמה פה - - -
דוד ביטן: אם אני אצמצם את החודשים, אתם תצביעו בעד?
איל בן ראובן: אם תצמצם לחודש או משהו כזה, אני - - -
דוד ביטן: אם נצמצם, תצביעו בעד?
איל בן ראובן: אני אגיד לך בדיוק – אני אצביע בעד.
איל בן ראובן: זו המלצה שהמלצתי לוועדת הכנסת גם בסיבוב הקודם.
איל בן ראובן: אחד, שזה יהיה עבירה חוזרת וגם - - -
דוד ביטן: עבירה חוזרת אני לא מסכים.
איל בן ראובן: - - - זה מתקיים היום בפועל.
דוד ביטן: אני משאיר את זה לשיקול ועדת האתיקה.
איל בן ראובן: אבל היושב-ראש אמר את שזה מתקיים היום בפועל, אז בוא נעשה - - -
דוד ביטן: תשאיר את זה לשיקול ועדת האתיקה.
איל בן ראובן: למה לשיקול ועדת האתיקה?
איל בן ראובן: ככה לפחות זה מתקיים היום בפועל, אמר לך יושב-ראש הוועדה.
איל בן ראובן: אפ זה מתקיים בפועל אז תוציא את זה - - -
דוד ביטן: אני חושב שבמקרים של הפרה אתית חמורה לא צריך להגיד שקודם כל ננזוף ואחר נעשה משהו.
איל בן ראובן: אני חושב שזה כלי סמלי.
איל בן ראובן: הייתי מצמצם את זה לחודש.
דוד ביטן: חודש זה מעט מדי.
דוד ביטן: אני מוכן להגיע לפשרה בעניין הזה.
מיכל רוזין: חודש זה - - -
מיקי רוזנטל: - - - לפרוס את זה ל-4 חודשים - - -
דוד ביטן: אני בכלל מוכן לקבל - - -
דוד ביטן: - - - אין דבר כזה, מה קרה?
דוד ביטן: אני מוכן לקבל את הכלל שיהיה כתוב - - -
חיים ילין: - - - אין לך נזק בכלל - - -
מיכל רוזין: אז אנחנו מבקשים - - -
דוד ביטן: אני מוכן לצמצם את זה – אבל בתנאי שזה פה אחד.
דוד ביטן: אם זה פה אחד, אין לי בעיה.
דוד ביטן: אני מוכן לצמצם את זה - - -
מיקי רוזנטל: - - - אדם שמתפרנס מעבודתו בכנסת.
דוד ביטן: אז לא יעשה דברים.
דוד ביטן: תחשוב לפני שאתה עושה - - -
מיכל רוזין: לילדים שלו לא יהיה אוכל על השולחן.
דוד ביטן: - - - הוא בא בטענות?
מיקי רוזנטל: אז מה, הוא לא - - -
דוד ביטן: בחייך, יש גבול לכל דבר.
מיקי רוזנטל: אז הוא לא ישלם את חשבונות החשמל באותו חודש?
דוד ביטן: שלא ישלם, שייקח הלוואה.
דוד ביטן: אם חבר כנסת עומד בהר הבית ומסית את כולם, אני חושב שזה לא בסדר, שיחשוב גם - - -
אחמד טיבי: נעול על אירוע מסוים ועל ח"כ מסוים.
רחל עזריה: - - - לא אירוע מסוים ולא ח"כ מסוים.
רחל עזריה: יש לנו בעיה אמתית - - -
אחמד טיבי: לכן אל תפרשי את הדברים שהוא אמר.
אחמד טיבי: הוא אמר זחאלקה, הוא אמר הר הבית, אז אל תתייפייפי, את חברת ועדת אתיקה.
אחמד טיבי: את מדברת נגד ומצביעה בעד.
רחל עזריה: אל תדבר - - - טיבי, חושבת שאנחנו צריכים לדאוג לוועדת האתיקה אבל - - -
אחמד טיבי: אתם משפילים את ועדת האתיקה.
אחמד טיבי: אתם מורידים מהסטטוס שלה.
אחמד טיבי: הוא נעול על זחאלקה מתחילת הדיון.
אחמד טיבי: אבל זה החוק.
עבדאללה אבו מערוף: יש לי הערה חשובה לפני ההפסקה.
דוד ביטן: אבל אני אומר שגם אתה יכול להיכנס, גם טיבי יכול להיכנס.
עבדאללה אבו מערוף: בסדר, תשמע את ההערה.
עבדאללה אבו מערוף: אני לא אכנס לדיון על מה שאמרו עמתי, גם מיקי, גם מיכל וגם ראובן.
עבדאללה אבו מערוף: העיתוי וההד התקשורתי שהיה אתמול בלילה, אני לא קניתי הרבה דברים - - -
חיים ילין: חוק המישוש.
עבדאללה אבו מערוף: - - - לא שמעתם, ב-10 בלילה מתקשרים אלי אנשים, מה הולכים לעשות בקשר לעוזרים - - -
דוד ביטן: את עניין העוזרים ביטלתי, למרות שאני חושב שלא - - -
עבדאללה אבו מערוף: אני לא אכנס לעניין הכסף - - -
רחל עזריה: אני מבקשת - - -
עבדאללה אבו מערוף: אפשר בבקשה לשמוע?
דוד ביטן: - - - כולנו ביחד - - -
רחל עזריה: כי אני לא אמרתי את הדברים - - -
מיקי רוזנטל: הוא מדבר.
אחמד טיבי: תנו לו להשלים.
עבדאללה אבו מערוף: אם אנחנו רוצים להיות אובייקטיביים, אני לא אכנס לכל מיני היבטים ולפוליטיקה ולכל מיני סיבות ותירוצים, דיברתי עכשיו עם היועצת המשפטית – אנחנו אנשים שמסתכלים - - - באופן אובייקטיבי וללא שום קשר לאפליה או לא אפליה, לדבר כזה צריך להיות לא רק רוב אלא כל ועדת האתיקה, לא 3 מתוך 4.
עבדאללה אבו מערוף: אולי הדיון היה קצת יורד והסערה הייתה יורדת עם כל ההסתייגויות שלי מהחוק.
דוד ביטן: פה אחד זה בלתי אפשרי.
רחל עזריה: אבל זה מה שקורה היום בוועדת האתיקה.
עבדאללה אבו מערוף: דבר כזה, פה אחד בבקשה.
עבדאללה אבו מערוף: פה אחד.
דוד ביטן: זה כאילו אנחנו סתם מתקנים את - - -
מיכל רוזין: לא נכון, זה לא נכון.
חיים ילין: דוד, פה אחד.
חיים ילין: פה אחד זה אמון בוועדת האתיקה.
אחמד טיבי: אני רוצה - - - למה הוא מתנגד לפה אחד?
אחמד טיבי: כי בוועדת האתיקה יש חבר כנסת ערבי.
אחמד טיבי: עכשיו יש חבר כנסת שלחש לחבר כנסת אחר ואמר לו: אתה לא יודע מה המצב, יש מישהו משלהם - - -
יואב קיש: לא ידעתי - - - דרך אגב, לא ידעתי - - -
אחמד טיבי: - - - יש ח"כ ערבי בוועדת האתיקה, אתם לא יכולים לומר פה אחד.
עבדאללה אבו מערוף: ביטן, פה אחד.
עבדאללה אבו מערוף: שיהיה פה אחד, וכולכם תרדו מהעץ.
עבדאללה אבו מערוף: אפילו היועצת המשפטית - - -
אחמד טיבי: חבר הכנסת ג'בארין יותר הגון מ-90% אם לא 95% מחברי הבית.
אחמד טיבי: אז תגידו פה אחד.
דוד ביטן: פה אחד לא כעיקרון, לא - - -
עבדאללה אבו מערוף: במקרה הספציפי הזה צריך להיות פה אחד, ביטן.
עבדאללה אבו מערוף: - - - אתה אדם אובייקטיבי - - -
דוד ביטן: הבעיה שלי האישית זה אם רשימת בשארה, שהיא רשימה קיצונית - - -
אחמד טיבי: אבל מה זה קשור - - -
חיים ילין: עוד פעם הופכת ועדת האתיקה לוועדה פוליטית – חוסר אמון של חברי הכנסת.
רחל עזריה: הכול נעשה פה אחד - - -
עבדאללה אבו מערוף: - - - שאתה באמת תהיה אובייקטיבי והגון מאוד ובאמת נרד מהעץ.
עבדאללה אבו מערוף: אני מציע שזה יהיה פה אחד.
עבדאללה אבו מערוף: זה יהיה ממש טוב ושה מה שצריך.
דוד ביטן: בבקשה, חברת כנסת עזריה.
רחל עזריה: יש לנו מתח בין זה שמצד אחד אנחנו צריכים לתת עוד כלים לוועדת האתיקה בגלל מה שאמרתי על זה שכל אמירה מיד כותרת ראשית בוואלה.
רחל עזריה: זו בעיה אחת.
רחל עזריה: הבעיה השנייה היא שאנחנו לא יודעים מה יקרה בהמשך.
רחל עזריה: אנחנו לא יודעים מי יהיה חבר ועדת אתיקה.
רחל עזריה: וקנין הוא אדם - - -
דוד ביטן: קודם כל שנהיה חברי כנסת בהמשך.
רחל עזריה: את זה גם אנחנו לא יודעים, אבל זה לא משנה - - -
רחל עזריה: סליחה, רשות הדיבור אצלי.
דוד ביטן: רק אמתי - - -
רחל עזריה: אנחנו צריכים לדאוג לבית המחוקקים של מדינת ישראל, לא משנה מי יישב פה.
רחל עזריה: זה חלק מהדמוקרטיה, זה אחד התפקידים שלנו.
דוד ביטן: אמרת - - -
אחמד טיבי: הסיכוי - - -
רחל עזריה: הדרך לעשות את זה, כיוון שוועדת האתיקה היא ועדה שיש בה 50% קואליציה ו-50% אופוזיציה וזה לא מקרי, הרי בערכאה שיפוטית אף פעם אין מספר זוגי, תמיד יש מספר אי זוגי.
רחל עזריה: ועדת האתיקה היא לא ערכאה שיפוטית וזה בכוונה.
רחל עזריה: הדרך שאנחנו נשמר את ועדת האתיקה כערכאה כזו שהיא לא שיפוטית אלא ערכאה אתית זה לעי ידי זה שכל הדברים המאוד קשים והמאוד חמורים, אני חושבת שאלה כלים שצריכים להיות בידי ועדת האתיקה, זה על ידי השימור של הרוח שגם ככה קורה בוועדת האתיקה ולעגן את זה בחקיקה שזה חייב להיות פה אחד.
רחל עזריה: שנית, אני מציעה לחשוב ואני גם מבקשת, על העניין של כמה חודשים וגובה הקנס, כיוון שאם אנחנו אומרים חצי שנה או עד חצי שנה, גם אם זה חודש או חודשיים, בטח אם זה יהיה מספר גדול, אנשים צריכים להתפרנס.
רחל עזריה: אנשים אין להם איך להחזיר הלוואות - - -
איל בן ראובן: - - - שזה סביר לגמרי - - -
דוד ביטן: אני מדגיש שעושים את זה רק במצב מאוד-מאוד חמור - - -
רחל עזריה: בסדר, אבל זה מאוד חמור.
רחל עזריה: כסוד היו"ר, אני רוצה לברך אותך על זה שהבאת את הדברים.
רחל עזריה: אני חושבת שעל התאריך אפשר לדון.
רחל עזריה: אני חושבת שזה דבר שצריך לדון בו ואני חושבת שיש לך אומץ ציבורי להביא את זה לפה.
רחל עזריה: למה אני מדברת על אומץ?
רחל עזריה: כי מה שאתה מביא הוא תקדימי.
רחל עזריה: אין דברים כאלה היום בוועדת האתיקה.
רחל עזריה: לכן ברור שהשימוש בזה יהיה במשורה.
רחל עזריה: אני חושבת שגם החקיקה - - -
דוד ביטן: אני סומך על - - -
רחל עזריה: גם החקיקה צריכה להיות במשורה.
רחל עזריה: אני יותר מזה, אנחנו תמיד יכולים לשנות בהמשך, להקטין זה יהיה בלתי אפשרי, להגדיל או לשנות – תמיד אפשר לקיים על זה דיון - - -
דוד ביטן: קשה מאוד גם לשנות.
רחל עזריה: לכן אני מציעה שזה יוגבל לחודש.
רחל עזריה: אני רוצה לומר עוד משהו בעניין הזה.
רחל עזריה: אם אתה עושה יותר מחודש, אתה צריך כבר לחב הכנסת לעבוד במשרה נוספת כי אחרת איך הוא יממן את החשמל, המים, הואכל, הגנים, הפעוטונים וכל ההוצאות שאנחנו מכירים ויוקר המחייה - - -
דוד ביטן: רוב חברי הכנסת לא חיים מחודש לחודש.
רחל עזריה: לא נכון.
רחל עזריה: הרבה - - -
דוד ביטן: אתמול תקפו אותי בטלוויזיה שהמשכורות מאוד-מאוד גדולה וצריך לבטל את תוספת השכר, אז מה אתם - - -
רחל עזריה: - - - בגלל שזה מהלך תקדימי, ואני שוב מברת על הדיון האמיץ הזה, אני מציעה שני דברים ואני מבקשת שהם יכנסו - - -
דוד ביטן: לפה אחד אני לא מסכים.
רחל עזריה: פה אחד; השני, העניין של להגביל לחודש.
חיים ילין: דוד, אני רוצה להגיד לך משהו על האומץ שהיא אמרה.
חיים ילין: אני די חדש ואני לא יודע מה התקדימים שהיו, אבל אם חברת הכנסת רחל עזריה אומרת לך את המה שיהא אומרת על פה חד, אני אומר לך שזה לא רק אנחנו עכשיו, אלו חברי הכנסת שנמצאים בוועדת האתיקה שאתה צריך לעזור להם.
חיים ילין: אתה צריך לתת להם מצד אחד כלים ואתה צריך לתת להם את ההסכמה המלאה ב-100%.
חיים ילין: תאמין לי, אני אומר לך את זה עכשיו, החוכמה נמצאת בסנהדרין, הוא מקשיה לכולם ובסוף הרוב קובע, בל פה זה 4 אנשים – תעזור להם, הם לא יכולים כך.
רחל עזריה: שלושה מארבעה.
דוד ביטן: לבקש פה אחד, לדעתי זה - - -
דוד ביטן: - - - בסדר, שיעשו פה אחד.
דוד ביטן: אבל לבוא מראש ולעשות פה אחד זה מוגזם.
מיכל רוזין: אתה שומר על זה לא פוליטי - - -
דוד ביטן: אורן, אתה רוצה להגיד משהו?
אורן אסף חזן: קודם כל, אני באמת מצדיע לך - - -
דוד ביטן: מכיוון שבשני הסעיפים הראשונים דנו ארוכות, את הסעיף הבא שמתייחס להעדפה של יהודה ושומרון מתקציב הכנסת נעביר לדיון ביום רביעי, מחר.
אורן אסף חזן: אדוני היושב-ראש, קודם כל אני רוצה להצדיע לך, לא רק על עכשיו, לא רק על אתמול אלא באמת על תקופה שלמה - -
דוד ביטן: - - - על מנת שיהיה זמן לאנשים להתייחס לנושא הזה.
אורן אסף חזן: גם כשאני מחמיא לך אתה מפריע?
אורן אסף חזן: אני קורא אותך לסדר.
אורן אסף חזן: - - על ניהול אמיץ ונכון של הוועדה זאת לכל אורך התקופה.
אורן אסף חזן: אני הראשון פה שחושב שאם מענישים, אז להעניש בחומרה ולא בכאילו.
אורן אסף חזן: יחד עם זאת, צריך להיות משפט, צריך להיות ענייני.
אורן אסף חזן: אי אפשר להתעלם לחלוטין מהעובדה – ואני חולק עליך על זה שאמרתם שחברי כנסת לא חיים מהמשכורת - - -
דוד ביטן: להפך, גם אני חי מהמשכורת.
ינון מגל: אני לא חי מהמשכורת.
דוד ביטן: רוב המשכורת הולכת למס הכנסה.
אורן אסף חזן: יש פה אחרים שחיים מפנסיה והמשכורת אצלם היא עניין שולי, זו לא הנקודה.
אורן אסף חזן: להעניש זה דבר נכון, אבל לוועדת האתיקה – חלילה שלא ישתמע כאילו יש לי בעיה עם ועדת האתיקה, אני סומך ומאמין ובטוח שכל מי שנמצא שם עושה את עבודתו נאמנה וחלילה לא משיקולים פוליטיים – אבל לתת סמכות כזו שאנחנו יודעים שיש לנו חרב שמרחפת על הראש, לא רק בדמות נזיפה, לא רק בצורת הענשה כזו שאנחנו לא יכולים לפעול בוועדות או להביע את עמדתנו, אלה לקחת אותה למקום אחר שתהווה סתימת פיות בפועל, אני חושב שצריך לשמור על איזון.
אורן אסף חזן: בכל המשפט החוקתי במדינת ישראל תמיד עובדים על איזונים ובלמים.
דוד ביטן: לא מדובר פה על סתימת פיות - - -
אורן אסף חזן: ברשותך.
אורן אסף חזן: אני כבר הייתי בוועדת האתיקה ואני יודע איך זה מרגיש ואיך זה מתנהל.
אורן אסף חזן: אני אומר לך שאין פה עניין בכלל של שמאל או ימין או של ערבים או של ערבים ויהודים בתוך הכנסת.
אורן אסף חזן: אני בטוח שיהיו חברי כנסת מהימין שיתקלו בענישה הזאת ערבה לפני הח"כים הערבים.
אורן אסף חזן: ידנו תמיד קלה ורכה ורופסת כלפי ההתנהגות שלהם, בעוד שאת עצמנו אנחנו מכים ומלקים.
אורן אסף חזן: אני מבקש, אדוני היושב-ראש, בכל זאת לנסות למצוא איזשהו גורם מאזן.
אורן אסף חזן: להגביל לחודש בשלב הזה זה דבר נכון.
אורן אסף חזן: בשום מקום בעולם רוב פשוט הוא לא כזה שמכריע בהחלטות כאלה קיצוניות.
דוד ביטן: זה לא רוב פשוט.
דוד ביטן: זה 3 מתוך 4.
דוד ביטן: זה פשוט?
אורן אסף חזן: זה רוב רגיל.
אורן אסף חזן: אני חושב שאתם מסכימים לדברי, אל תפריעו לי בבקשה.
ינון מגל: כן, תמשיך.
אורן אסף חזן: תודה רבה, המפקד, על האישור.
אורן אסף חזן: כדי שיהיה לכולנו - - -
מיקי רוזנטל: אבל מתי - - -
אורן אסף חזן: מיקי, אם אתה רוצה להעביר את השיח הזה כדי שיהיה לך מה - - -
אחמד טיבי: - - - אורן, אורן, תמשיך.
אחמד טיבי: תמשיך, אורן.
אורן אסף חזן: אני אצביע בעד ואתה יודע מה - - -
דוד ביטן: אורן, יש לך עוד דקה.
אורן אסף חזן: אני לא יכול – זה לא משהו אישי נגדך, אבל מה שאתה עושה פה, גם ההחלטה מאתמול - -
דוד ביטן: אני לא לוקח את זה אישית.
אורן אסף חזן: - - הן החלטות אמיצות ונכונות.
אורן אסף חזן: לעמוד מול הציבור ולהגיד שמחד אתה יודע לעגן את כל הכלים שאנחנו נותנים לחברי הכנסת בסל אחד כדי שהם יוכלו להיות מרוכזים למען עבודתם הפרלמנטרית זה דבר שאין לו הרבה פופולריות אבל עשית את זה.
אורן אסף חזן: עם זאת, הדבר הזה גם יכול להצטייר מאוד-מאוד פופולרי.
אורן אסף חזן: מילה אחרונה.
אורן אסף חזן: אני מבקש שלפחות בשלב הזה שנקבל את האיזון כי אני לא אצביע על מצב שבו אנחנו סוגרים את הגולל על - - -
דוד ביטן: אתה כל הזמן לא רוצה להצביע - - -
אורן אסף חזן: זה לא הוגן להגיד שאני כל הזמן לא רוצה להצביע כשאני לא מצביע במקומות שאני דואג לאינטרס הציבורי.
דוד ביטן: איתן מצביע כבר הרבה, אני מבקש ממנו לדבר.
איתן ברושי: הכנסת צריכה להיות מודאגת ממעמדה בציבור כפי שהוא משתקף, כולל בדיון הזה.
איתן ברושי: אנחנו צריכים להיות המורה, עד כמה שניתן, והמוביל.
איתן ברושי: תראו איך מתנהל הדיון הזה שהוא משודר.
איתן ברושי: מה אנחנו רוצים אחר כך מצעירים ומנוער ומאחרים?
אורן אסף חזן: מה רע בדיון?
איתן ברושי: יש התפרצות – אתה לא היית פה, בדקות שאני פה, זה לא הדיון שהכנסת צריכה להיות גאה בו, בתרבות שלו, התנהלות שלו, בצעקות שלו.
איתן ברושי: זה לא מפריד פה בין אחד לשני.
איתן ברושי: אני חושב שזה שהדיון משודר אולי זה מלהיט את היצרים במקום להרגיע את הרוחות.
איתן ברושי: אבל בכל זאת, דיון צריך להתנהל כדיון.
יוסי יונה: צודק.
איתן ברושי: בחיים לא היינו מנהלים דיון כזה במקום אחר.
איתן ברושי: שמעתי אותך רחל וגם אותך ואני לא מקבל את הדבר הזה, בטח לא בדיון שעוסק - - -
מיכל רוזין: דיברנו בשקט ובטיעונים ענייניים.
איתן ברושי: דוד, הזמן הוא שלי.
איתן ברושי: תראה מה שאתה עושה.
דוד ביטן: אנו בהתייעצות.
דוד ביטן: אני רוצה לעשות פה אחד.
דוד ביטן: דבר, איתן, סליחה.
דוד ביטן: אני מתנצל.
איתן ברושי: אני רוצה לומר שיש פה - - -
אחמד טיבי: איפה המצלמות?
אחמד טיבי: שאני אגיד לכם מה הוא אומר?
אחמד טיבי: יוסף ג'בארין.
יואב קיש: אתה יודע מה הוא אמר לי?
יואב קיש: אני אגיד לך - - -
אחמד טיבי: יש ח"כ ערבי בוועדת האתיקה.
אחמד טיבי: אתם - - -
דוד ביטן: - - - ריבונו של עולם, מספיק.
אחמד טיבי: אתם מביישים את - - -
דוד ביטן: מי אמר את זה?
יואב קיש: אתה לא תשקר.
יואב קיש: אל תשקר - - -
אחמד טיבי: פה אחד בגלל יוסף ג'בארין.
אחמד טיבי: אתם לא - - -
יואב קיש: אחמד, אחמד - - -
אחמד טיבי: בגלל יוסף ג'בארין אתם לא רוצים פה אחד - - -
דוד ביטן: - - - פה אחד - - -
יואב קיש: - - - לא, הוא משקר.
יואב קיש: אחמד אל תשקר.
יואב קיש: בוא לפה ואל תשקר.
אורן אסף חזן: לא בסדר מה שאתה עושה.
אחמד טיבי: - - - אתם לא רוצים פה אחד בגלל חבר כנסת ערבי - - -
אורן אסף חזן: - - - לא מעניין אותי, תהיה בן אדם.
אורן אסף חזן: קודם כל תהיה בן אדם - - - אל תעשה פה הצגות.
דוד ביטן: רבותי, מספיק, מספיק.
אחמד טיבי: כולכם יודעים - - - בגלל שיש ח"כ ערבי בוועדת האתיקה - - -
אורן אסף חזן: - - - דעתו יכולה להיות שונה משלך - - -
דוד ביטן: אורן, שב בכיסא שלך, שב.
יואב קיש: אל תשקר, שמעת?
יואב קיש: עכשיו אתה כבר רוצה - - -
דוד ביטן: תירגעו, תירגעו.
איל בן ראובן: דוד, בוועדת האתיקה אין דבר כזה.
איל בן ראובן: בוועדת האתיקה אין דברים כאלה.
דוד ביטן: אם אני אכניס - - - יהיה - - - די אורן, שב.
אורן אסף חזן: רק בגלל ההתנהגות - - -
יואב קיש: - - - לא.
יואב קיש: הוא משקר.
יואב קיש: הוא שומע דיון - - -
אחמד טיבי: אתם לא - - - אני יודע למה הוא מתנגד.
אחמד טיבי: פה אחד - - - יש נציג של בסיעה המשותפת - - -
אורן אסף חזן: - - - אתה היית בוועדת האתיקה, תענה לי - - - לא, באמת, אתה תהיה בוועדת האתיקה - - -
חיים ילין: חברים, מי בעד מיגור הטרור?